cyanic-selkie/wikianc huggingface dataset:
Lhiass-chiannoort Vannin
Obbraghyn y Lhiass-chiannoort
After taking advice the Lieutenant Governor is also responsible for the appointment of the Captain of each of the 17 ancient parishes of the Island. This office, normally for lifetime, was first recorded in 1626 to provide Watch and Ward and originated from Norse times in order to maintain ceaseless vigilance to prevent invasion. Formerly the head of the local militia, these days the post is largely ceremonial and recognition of the primary citizen of the Parish. On appointment a Captain takes the oath of office in the presence of the Lieutenant Governor and will receive their badge of office from him. A Captain is entitled to use the letters ‘CP’ after his or her name.
The Lieutenant Governor sends birthday wishes to all Island residents who celebrate their 90th or 100th birthdays, and letters of congratulation to those couples who celebrate their Golden or Diamond (or longer) Wedding Anniversary. All couples that celebrate a Diamond Wedding Anniversary (or 65th/70th) are invited to Government House for a celebratory tea with the Lieutenant Governor and his wife. Ceremonial
The Lieutenant Governor takes part in public ceremonies as the representative of Her Majesty The Queen. This role includes such duties as Presiding on Tynwald Hill during the Tynwald Ceremony on Tynwald Day (5 July), attending the National Remembrance Sunday Service, holding occasional Honours Investitures and hosting visiting Ambassadors and High Commissioners in conjunction with the Island Authorities. Many of the Lieutenant Governor’s community functions also have a ceremonial dimension, such as attendance at the official openings of buildings, addressing conferences, or the launching special of events and appeals.
Neither The Queen nor the Lieutenant Governor takes an active or initiating role in the executive functions of government. By binding convention, the Head of State almost always acts on the advice of the Council of Ministers. Government House
Government House is the Official Residence of the Lieutenant Governor and his wife. It also provides accommodation for official guests to the Isle of Man and is used extensively for official functions such as lunches, teas, dinners and receptions. The House was originally Bemahague Farm and owned by the Heywood family. The main part was built between 1820 and 1830 with an extension to its present size in 1904 when the Manx Government bought the house. It has eight main bedrooms and two large sitting rooms, service rooms and a wing of offices. Government House and Garden
The grounds cover about 12 hectares, some of which is lawn or garden, with much of the rest being grazing land. Exotic species of trees are increasingly being complemented by trees and shrubs native to the Island. Many visitors pass through Government House each year, from foreign Ambassadors, Politicians, to those who live on the Island, both young and old. Functions hosted by the Lieutenant Governor range from formal ceremonies to lunches, receptions or dinners.
The management of this steady flow of visitors requires detailed planning and immaculate housekeeping. The household staff includes a Private Secretary, a Personal Assistant and a Social Secretary, who handle all administrative matters, such as maintaining the Lieutenant Governor’s diary, assisting with correspondence, speeches, arranging the daily programme and handling the protocol associated with all official events. There is a House Manager and staff to look after the house. There are also a number of Honorary ADCs to assist with public functions.
Contact details are as follows:
See also
-->
Dalabrog
Ta Dalabrog (Daliburgh) ny valley beg ta soit tree meeillaghyn çheusthie veih Logh Baastyl as t'eh ny nah valley smoo rere earroo yn phobble ayns Ooisht y Jiass. T'ad ny caaghyn t'ayns y valley na oik postagh, ard-vargey Co-op, y Borrodale Hotel (thie oast lesh roshtynaght theayagh da'n eddyr-voggyl), as shapp Scottish Hydro Electric. Myrane lesh shen ta scoill, ynnyd theayagh, as daa cheeill (Keeill Chatoleagh Raueagh Noo Peddyr as Keeill Agglish ny h-Albey) ayn.
Staikey (roortys keintyssagh)
thumb|275px|Ben ta staikey fer marish [[dildo as greienys kiare-yeealley]] Ta staikey (pegging) çheet er cliaghtey keintyssagh raad dy vel ben cliaghtey keintys thoanney er fer liorish towlley yn thoyn echey marish dildo yeeallt.
Taitnyssid
Foddee fir ennagh smooinnaghtyn dy vel greinney yn thoyn, as y trellag phrostaitagh, taitnyssagh. Foddee greiney yn trellag phrostaitagh lhiggey da attys ayns fir ennagh as ta fir elley geddyn taitnyssid ass y vainshtyraght cheintyssagh ta goll rish y chliaghtey shen. Ta mraane ennagh smooinaghtyn dy vel y cliaghtey shen cur pooar daue dy keintyssagh.
Finding Nemo
She scannane contoyrtys Americaanagh voish y vlein 2003 ta bioghit lesh co-earrooder eh Finding Nemo. Va'n scannane gientit liorish Pixar Animation Studios as skeayllit magh liorish Walt Disney Pictures. Er ny stiurey liorish Andrew Stanton as er ny cho-stiurey liorish Lee Unkrich, va'n scaa-chloie screeuit ec Stanton, Bob Peterson, as David Reynolds voish skeeal liorish Stanton. Ta'n scannane goaill stiagh gooyn Albert Brooks, Ellen DeGeneres, Alexander Gould, Willem Dafoe, as Geoffrey Rush.
Hie scannane eiyrtyssagh, Finding Dory, er ny skeaylley magh ayns Mean Souree 2016.
Balley ny Loghey
Ta Balley ny Loghey ny Balley Laagh (Ballaugh) ny valley beg ayns Skeerey Valley ny Loghey, Mannin. Cha nel balley ny balley beg elley 'sy skeerey.
Y balley beg
Ta'n balley beg ny hoie er yn A3 - y preeu-raad eddyr Balley Chashtal as Rhumsaa (as y raad shen ny chooid jeh Coorse y Clieau). Ta Balley ny Loghey soit shiaght meeillaghyn çheu heear veih Rhumsaa. She boayl Droghad Valley ny Loghey, droghad cruittagh t'er ny ymmydey car ny Ratçhyn TT, t'ayns y valley beg.
Ta un thie lhionney ayns Balley ny Loghey - y "Raven" - as un çhapp ta goaill oik postagh as thie ooree beg stiagh.
Ta un vunscoill 'sy valley beg, Bunscoill Valley ny Loghey, as ee shirveishey paitçhyn eddyr 4 as 11 bleeaney d'eash. Ec y traa t'ayn ta 80 scollagyn 'sy scoill. Lurg y sheyoo blein ta ny scollagyn frastyl er Ardscoill ny Benrein Ealisaid II ayns Purt ny h-Inshey ny er Scoill Grammar Rhumsaa ayns Rhumsaa.
Ice Age
She scannane aittys contoyrtys Americaanagh voish y vlein 2002 ta bioghit lesh co-earrooder eh Ice Age. Hie yn scannane er ny ghientyn liorish Blue Sky Studios as er ny skeaylley magh liorish 20th Century Fox. V'eh stiurit ec Chris Wedge as co-stiurit ec Carlos Saldanha voish scaa-chloie liorish Michael Berg, Michael J. Wilson as Peter Ackerman as voish skeeal liorish Wilson. Ta'n scannane goaill stiagh gooyn Ray Romano, John Leguizamo, Denis Leary, Goran Višnjić, as Jack Black. Bunnit car laaghyn yn eash rioee Phleistoseenagh, ta skeeal y scannane geiyrt er tree karacteyryn - Manny (Romano), mammoth ollanagh; Sid (Leguizamo), raiseyder thallooin mooar-veeallagh; as Diego (Leary), smilodon sharroo — t'er heet er lhiannoo deiney as t'ad gobbraghey ry-cheilley eh y chur er ash dys yn eggys echey. Myrane lesh shen, ta'n scannane geiyrt er Scrat, "fiorag harroo-eeacklagh", ta shirrey dy beayn boayl 'sy thalloo raad dy vel eh jargal eh chro darree y cheiltyn.
Whitehaven
She balley beg as purt er coose Chumbria, Sostyn, eh Whitehaven (Baarle son "Y Phurt Vane"). T'eh ny hoie lieh-vollagh eddyr yn daa valley smoo 'sy choontae, Carlisle as Barrow-in-Furness, as ta Raad Yiarn Slystagh Chumbria as yn raad A595 goll trooid y valley. She ynnyd reiragh Valley Corpagh Copeland t'ayn, myrane lesh ard neu-skeerit.
Alliance Israélite Universelle
right|thumb|Cowrey Alliance Israélite Universelle, çhiamble Ewagh [[Mikveh Israel.]] She reagheydys eddyr-ashoonagh Ewagh ta bunnit ayns Paarys eh Alliance Israélite Universelle. Va'n reagheydys bunnit 'sy vlein 1860 ec y steateyr Frangagh Adolphe Crémieux ry hoi coadey kiartyn deiney Ewnyn y theihll. Ta'n reagheydys cur ard-smooinaghtyn hene-choadey as hene-haieys ny h-Ewnyn liorish yn ynsagh as y lhiassaghey gerrymoil.
Ard-whaiyl y Reeriaght Unnaneysit as Nerin Hwoaie
She ard-whaiyl slattyssagh y Reeriaght Unnaneysit as ny Thallooyn harrish Mooir ee Ard-whaiyl y Reeriaght Unnaneysit as Nerin Hwoaie (ny keayrtyn, Ard-whaiyl Hostyn ny Ard-whaiyl y Reeriaght Unnaneysit). She monark y Reeriaght Unnaneyssit kione yn ard-whaiyl; myr shen, she Çhalse III eh ec y traa t'ayn.
Ian McKellen
She aghteyr Sostynagh eh yn Reejerey Ian Murray McKellen CH CBE (ruggit er 25 Boaldyn 1939). Ta'n coorse bea echey goll cha foddey sheear as shey jeihaghtyn, as ta enney mie echey er son e phaartyn er y scaailan as er yn ardan ayns shaanraghyn voish dramaghyn Shakespeare as y theater noa-emshiragh dys fansee cadjin as far-skeealaght heanse. T'eh coontit myr jallooag chultooragh Ghoaldagh as v'eh jeant ny reejerey liorish y Venrein Ealisaid II ayns 1991. T'eh er ny gheddyn ram accolaidyn, goaill stiagh Aundyr Tony, shey Aundyryn Olivier, as Aundyr Golden Globe mastey enmyssaghtyn da daa Aundyr Academy, queig Aundyryn BAFTA as queig Aundyryn Emmy.
Oltey Hionnal Ashoonagh Vretin
She ynnydagh ny theay ayns Çhionnal Ashoonagh Vretin eh Oltey Hionnal Ashoonagh Vretin ny OHA (Aelod y Cynulliad, Assembly Member). Ta 60 oltey ayn: 40 as rheynn-reih er lheh oc, as 20 er nyn reih myr ynnydee ardjyn-reihey Vretin. Ta queig OHAyn ec Bretnagh, fer ass y rheynn-reih echey, as kiare ass yn ard-reih.
Ian McKellen
Hie McKellen magh cloie er yn ardan da'n chied cheayrt ayns 1961 ec y Belgrade Theatre myr oltey jeh'n stoyr-cholught oc. Ayns 1965, chloie McKellen er y West End da'n chied cheayrt. Ayns 1969, hooar eh cuirrey voish y Prospect Theatre Company dy chloie ard-phaartyn ayns Richard II liorish Shakespeare as Edward II liorish Christopher Marlowe. Ayns ny 1970yn, haink er McKellen dy ve ny oltey tramylt jeh'n Royal Shakespeare Company as Theater Ashoonagh y Vretyn Vooar. T'eh er ny chosney queig Aundyryn Olivier er son e phaartyn ayns Pillars of the Community (1977), The Alchemist (1978), Bent (1979), Wild Honey (1984), as Richard III (1995).
Oltey Hionnal Ashoonagh Vretin
Ta queig ardjyn-reihey ayn: Bretyn Heear as Meanagh, Bretyn Hwoaie, Bretyn Heear Yiass, Bretyn Hiar Yiass as Bretyn Yiass Veanagh.
Keeill Choobragh
Ta Keeill Choobragh (Kirkcudbright, Cille Chùithbeirt) ny valley ayns Dùn Phris as y Ghallioo, Nalbin.
Oltey Hionnal Ashoonagh Vretin
Reihys
Ta olteynyn rheynn-reih goll er reih liorish corys reih kied ghooinney dy valley, agh ta olteynyn ard-reih goll er reih myr corys oltey brash, myr sorçh dy tuarastyllys coreiragh. Ta dagh soieag goll er reih ec y traa cheddin, dagh kiare bleeantyn. My ta oltey geddyn baase ny lhiggey sheese, ta'n eiyrtys croghey er y torçh dy hoieag t'ayn. Ta soieag rheynn-reih goll er aareih liorish fo-reihys, agh my she soieag ardjynagh t'ayn, ta'n nah yeearreyder er y rolley goaill y soieag.
Acre, Israel
She caayr ayns ard Ghalilee heear ayns Israel hwoaie eh Acre (, Akko ; عكّا‎, ʻAkkā). T'eh ny lhie ec y voayl smoo twoaieagh jeh Baie Haifa. She fer jeh ny buill chummaltagh shinney 'sy çheer t'ayn. She Acre y chaayr smoo casherick mastey lught credjuagh y chraueeaght Bahá'í. 'Sy vlein 2011 va 46,464 deiney cummal ayn. She caayr vestit t'ayn as 72% jeh'n phobble nyn Ewnyn as 28% nyn Arabee. She Shimon Lankri, va aa-reiht 'sy vlein 2011, y meoir.
Baljyn as caayryn lannoonit
Ta Acre goll er lannooney rish:
Ian McKellen
Chloie eh da'n chied cheayrt er Broadway ayns The Promise (1965). Ny s'anmey, hooar eh Aundyr Tony son yn Aghteyr Share ayns Cloie er son e phaart myr Antonio Salieri ayns Amadeus (1980). Chammah's shen, hooar eh enmyssaght er son Ian McKellen: Acting Shakespeare (1984). Haink eh er ash dys Broadway ayns Wild Honey (1986), Dance of Death (1990), No Man's Land (2013), as Waiting for Godot (2013), y fer jerrinagh ny cho-ghientyn marish Patrick Stewart.
Hooar McKellen ard-ghoo eddy-ashoonagh er son e phaartyn 'sy scannaneaght, goaill stiagh y Ree ennymagh ayns Richard III (1995), James Whale ayns Gods and Monsters (1998), Magneto 'sy straih scannane X-Men, as Gandalf ayns The Lord of the Rings (2001-2003) as The Hobbit (2012-2014). Ta ny paartyn mooarey elley echey goaill stiagh paartyn ayns A Touch of Love (1969), Plenty (1985), Six Degrees of Separation (1993), Restoration (1995), Mr. Holmes (2015), as The Good Liar (2019).
Haink eh magh myr peiagh aeragh ayns 1988, as voish shen t'eh er ny hassoo er son gleashaghtyn sheshoil LADT er feie ny Cruinney. Va Seyrsnys Chaayr Lunnin bronnit er ayns Mee Yerrey Fouyir 2014. She co-vunneyder Stonewall t'eh, possan faghtys ry-hoi cairyn LADT 'sy Reeriaght Unnaneysit, ta enmyssit ass rouanyn Stonewall. Chammah's shen, she patroon LGBT History Month, Pride London, Oxford Pride, GAY-GLOS, LGBT Foundation as FFLAG t'eh.
Emily Head
She ben-aghteyr Sostynagh ee Emily Head (ruggit er 15 Nollick 1988). Haink y chied phaart mooar eck tra ren ee cloie Carli D'Amato 'sy sitcom The Inbetweeners liorish E4. Lurg shen, chloie ee Rebecca White 'sy çheabin Emmerdale liorish ITV as Colette Andrews 'sy drama The Syndicate liorish y BBC
Pat Laffan
Ta enney share er Laffan son e phaartyn myr y creckeyder bainney Pat Mustard 'sy episode "Speed " jeh'n sitcom Father Ted (1998) liorish Channel Four, as myr Mr Burgess ayns The Snapper (1993) liorish Roddy Doyle.
Cheder
right|thumb|Cheder ayns [[Yafo, 1890yn]] She bunscoill hradishoonagh ta gynsaghey bun yn Ewaghys as yn Ewnish eh cheder (ny cheider;, "shamyr").
Va chederyn ry-gheddyn er feie yn Oarpey roish cassey yn 18oo eash. Haghyr ny lessoonyn ayns thie ynseyder, er enney myr Melamed, as hooar yn ynseyder e chooid argid veih'n voodeeys Ewagh ny veih ny paarantyn. Dy cadjin, cha jagh agh guillyn gys y scoill as hooar ny caillinyn nyn gooid ynsagh veih nyn moiraghyn 'sy valley. Tra cha row mooarane argid ayn, va ny guillyn ynsit ayns un phossan.
Dy tradishoonagh, hoshee guillyn gynsaghey yn abbyrlhit Ewagh tra v'ad tree bleeaney d'eash, cha ren ad goll stiagh 'sy cheder derrey v'ad queig bleeaney d'eash. Lurg ren ad toshiaghey yn Ewnish y lhaih, hoshee ad ad gynsaghey yn Torah, goaill toshiaght rish y Vayikra as queig lioaryn Voses. Hoshee ad gynsaghey yn Mishna tra v'ad mysh shiaght bleeaney d'eash as y Torah (Mishna, Gemara, as tooilley coontyssyn) tra va'n Mishna ynsit oc. Ren ad ynsaghey as ad lhaih er ard as gaaraa. Tra v'eh 13 ny 14 bleeaney d'eash, va jerrey ynsee yn ghuilley cowrit magh lesh y bar mitzvah.
Henbont
She commyoon 'sy rheynn Mor-Bihan, y Vritaan, eh Henbont (Hennebont). 'Sy vlein 2011 va 15,456 dooinney cummal 'sy chommyoon.
Baljyn as caayryn lannoonit
Ta Henbont goll er lannooney rish:
Barkhausen, Detmold
She balley as slyst ayns Detmold, y Ghermaan, eh Barkhausen ta ny lhie mysh 6 km çheu hiar hwoaie veih çheshvean y chaayr. She Mosebeck, Brokhausen as Klüt. Haink ny baljyn beggey Biesen, Oberhausen as Barkhausen ry cheilley rere aalhiassaghey gurneilys ynnydagh er 1 Jerrey Geuree 1970 myr y clyst Barkhausen.
Ayns docamad veih'n vlein 1365 va Biesen enmyssit Biezenhausen. By vannor eh Oberhausen v'ec lught thie jeh'n ennym cheddin. Ta'n ennym Barkhausen cowraghey magh eaghtyr va craplit liorish beihyn. Ta'n awin Passade roie trooid y valley raad ta mwyllin ny lhie. Hie yn mwyllin shen er ny hroggal 'sy vlein 1559, as she thie bee t'ayn jiu.
Ta Barkhausen 5.0 km² er eaghtyr, as 'sy vlein 2006 va 198 deiney cummal ayn. Ec y traa t'ayn she Jobst Begemann (CDU) meoir y valley, as she Manfred Stölting (SPD) yn ynnydagh 'sy Choonseil Chaayragh.
Keintys thoanney
Ga dy vel keintys thoanney kianglt rish y homocheintyssaght irryn, ta ronsaghyn magh taishbyney nagh vel dagh fer aeragh cliaghtey keintys thoanney as dy vel eh cadjin ayns cleuinyssyn hetracheintyssagh chammah. Ta sorçhyn jeh'n cheintys thoanney cliaghtit chammah ec lesbee. Foddee deiney taitnyssid y ennaghtyn voish keintys thoanney liorish greinney ny king nearragagh hoanney, as foddee attys y gheddyn liorish towlley thoanney – liorish greinney neuyeeragh y trellag phrostaitagh ayns fir, liorish greinney neuyeeragh y vrillane ny ard yn ine (ta goll er enney myr y spot-G) ayns mraane, as nearrooyn keeallagh elley (goaill stiagh y nearroo pudendagh). Ansherbee, foddee deiney smooinaghtyn dy vel y keintys thoanney guinnagh. Foddee dy vel y smooinnaght shen bunnit er cooishyn shicklaagagh ayns cooishyn ennagh.
Poagey laue
right|thumb|Ben gymmyrkey poagey laue veih [[Louis Vuitton.]] She poagey mooar lesh cassyn doarnane eh poagey laue. Dy cadjin ta cummey fassanagh er poagaghyn laue, as t'ad goll er ymmyd ec mraane dy ymmyrkey nheeghyn persoonagh lheid as wolladyn, sporranyn, cooinaghyn argid, ogheryn, jesheenagyn, skeaban fuilt, tudjeenyn, shooylee, as reddyn elley.
Alan Corkish
She screeudeyr ass y Reeriaght Unnaneysit eh Alan Corkish. Jeh bunneydys Manninagh, t'eh cummal nish ayns Lerphoyll raad t'eh screeu noa-skeealyn, daaneyn, as giare-skeealyn, as t'eh co-reaghey yn earish-lioar feeleeagh fraueoilagh erbacce. She ughtar Glimpses of Notes (2006), Corrupted Memories, as Groups (2006). Ayns Luanistyn ny bleeaney 2010 ren Corkish cur da çhaglym L-Lioar dy ghaanyn politickagh fo'n ennym Emergency Verse - Poetry in Defence of the Welfare State v'er ny reaghey ec Alan Morrison.
Brattagh Israel
thumb|250px|right| Corrillagh y vrattee: 8:11 Va brattagh Israel ( Degel Yisrael; علم إسرائيل Alam Isra'īl) doltit er 28 Jerrey Fouyir 1948, queig mee lurg seyrsnys y çheer. T'eh soilshaghey magh Rollage Ghavy gorrym er cooylrey bane eddyr daa rimmeig ghorrym cho-chruinnagh. Cha nel meenaghey shickyr ec daah yn ghorrym faagail magh dy lhisagh eh ve dorraghey myr gorrym y speyr. Va'n cummey echey currit sheese er son y Ghleashaght Heionagh 'sy vlein 1891. Ta cummey yn Tallit Ashkenazagh, yn 'illeag phadjeragh Ewagh as daah bane marish rimmeigyn gorrymey urree.
Cars
She scannane aittys spoyrt Americaanagh voish y vlein 2006 ta bioghit lesh co-earrooder eh Cars. V'eh gientit liorish Pixar Animation Studios as skeayllit magh liorish Walt Disney Pictures. Va'n scannane stiurit ec John Lasseter voish scaa-chloie liorish Dan Fogelman, Lasseter, Joe Ranft, Kiel Murray, Phil Lorin, as Jorgen Klubien as skeeal liorish Lasseter, Ranft, as Klubien, as v'eh ny scannane seyr jerrinagh va jeant ec Pixar lurg hie eh er ny chionnaghey liorish Disney ayns Jerrey Geuree 2006.
David Harbour
She aghteyr Americaanagh eh David Kenneth Harbour (ruggit er 10 Averil 1975). T'eh er ny chloie paartyn co-hassooagh ayns scannaneyn lheid as Brokeback Mountain (2005), Quantum of Solace (2008), State of Play (2009), The Green Hornet (2011), End of Watch (2012), Snitch (2013), The Equalizer (2014), Black Mass (2015), Suicide Squad (2016), Sleepless (2017) as Extraction (2020). Haink enney eddyr-ashoonagh er son e huarystal myr Jim Hopper 'sy straih drama far-skeealaght heanse Stranger Things (2016–jiu) liorish Netflix, raad chossyn eh Aundyr Çhellveeish Critics' Choice ayns 2018, daa enmyssaght son Aundyr Emmy, as enmyssaght son Aundyr Golden Globe. Ren Harbour cloie yn karacteyr enmyssagh ayns Hellboy (2019) as Red Guardian ayns Black Widow (2021).
Guilckagh (lus)
Skeaylley
Ta'n lus goll er skeaylley liorish ein, ny dy losseragh liorish raisoamyn. T'ee ry-akin ayns keylljyn as cleighyn, as er eayninyn slystagh.
Ashley Park
She aghteyr, daunseyr, as arraneyder Americaanagh ee Ashley Jini Park (ruggit er 6 Mean Souree 1991). Ta enney share urree son cloie Mindy Chen ayns Emily in Paris liorish Netflix as cloie Gretchen Wieners 'sy chloie kiaullee 2018 Mean Girls. Ta e paartyn theateragh goaill stiagh Tuptim ayns aavioghey 2015 The King and I er Broadway, as MwE ayns KPOP ayns Ars Nova.
Awin rioee
right|350px|thumb|Awin rioee [[Perito Moreno, 'sy Phatagoan.]] She awin vooar riojit ta gleashaghey dy moal harrish y thallooin ee awin rioee ny rio-stroo. T'ad jeant seose ass sniaghtey as rio, as ad er nyn jaglym trooid shiartanse dy vleeantyn tra ta'n çhaglym ny smoo na'n jummal eck. Ta'n rio ayns ny h-awinyn rioee ny hashtey smoo dy ushtey oor er y Chruinney. Ta awinyn rioee coodaghey ardjyn mooarey ayns ny h-ardjyn poullagh as t'ad ry-akin ayns slieau-reaynyn er dagh mooar-rheynn goaill stiagh yn Austrailaishey ('sy Teelynn Noa).
Craig Weatherhill
She graihder shenn reddyn, noaskeealagh, as screeudeyr Cornagh va Craig Weatherhill (1950 ny 1951 – 18 ny 19 Jerrey Souree 2020). Screeu eh dy lheeadagh er shennaghys, shenndaaleeaght, buill enmyn, as feayn-skeealleydaght y Chorn.
Hie eh dys y scoill ayns Aberfala raad ren e phaarantyn stiurey shapp spoyrt. Chloie eh bluckan coshey marish kuse dy chlubyn ynnydagh, goaill stiagh Mawnan, as chloie eh myr freilleyder dean marish fwirran bluckan coshey yn choontae.
Eddyr 1972 as 1974, ren Weatherhill goaill shirveish lesh yn RAF, raad ren eh ynsaghey myr kaartgraafee. V'eh lhiggit magh lurg gortey dreeymey geyre. Ren eh obbraghey myr oikagh plannal, kiaddeyder ard-obbrinagh, as oayllee er freayltys shenndeeagh ayns gurneilys ynnydagh chammah's ayns cliaghtey preevaadjagh. Fo currym ynsee yn screeudeyr shennaghys P.A.S. Pool stiur eh towshanyn-çheerey shenndaaleeagh 'sy Chorn Heear. She Oikagh Freayltys va Weatherhill ayns Coonseil Slystagh Pennwydh. Chur eh rish Radyo Kernow liorish y BBC, dy mooar rish ny straihyn The Tinners' Way as Beachcombers.
Ayns 1981 va Weatherhill jeant ny Vard aynsGorsedh Kernow er son yn obbyr ren eh da shenndaaleeaght y Chorn as hooar eh ersyn hene yn ennym bardagh Delynyer Hendhyscans ("Draghteyr y Çhenndaaleeaght").
She oltey v'eh ayns ny reagheydyssyn Cornish Cussel an Tavas Kernuak as Agan Tavas, chammah's y possan faghtys Kernow Matters To You. Ayns 2020, va'n aundyr Awen bronnit er ec Gorsedh Kernow er son e chontoyrtyssyn ard-yindyssagh da cultoor Pennwydh as cultoor y Chorn.
The Incredibles
She scannane far-feniagh Americaanagh voish y vlein 2004 ta bioghit lesh co-earrooder eh The Incredibles. V'eh gientit liorish Pixar Animation Studios as skeayllit magh ec Walt Disney Pictures. Er ny screeu as ny stiurey ec Brad Bird, t'eh goaill stiagh gooyn Craig T. Nelson, Holly Hunter, Sarah Vowell, Spencer Fox, Jason Lee, Samuel L. Jackson, as Elizabeth Peña. Bunnit ayns lhieggan far-skeealagh jeh ny 1960yn,  ta'n scannane geiyrt er Bob as Helen Parr, piyr far-feniee ta goll er enney myr Mr. Incredible as Elastigirl, ta follaghtyn nyn booaryn rere reillyn y reiltys as t'ad geearree beaghey ayns ny fo-valjyn marish nyn baitçhyn.
Hie scannane eiyrtyssagh, Incredibles 2, er ny skeaylley magh ayns Mean Souree 2018.
Abbyrlhit y Hawaiish
Ta abbyrlhit y Hawaiish çheet er cummey jeh'n Abbyrlhit Romanagh as ymmyd jeant jeh son dy screeu Hawaiish.
Yn Toodaan Yiass
She çheer 'syn Affrick ee yn Toodaan Yiass. T'ee çhemmit liorish y Toodaan da'n twoaie, liorish yn Eetoip da'n shiar, liorish y Cheinney, Ooganda, as Pobblaght Gheynlagh ny Congo da'n jiass, as liorish Pobblaght yn Affrick Veanagh da'n sheear. She Juba y preeu-valley.
Caayl blaa
She troarag yn-ee 'sy dooie Brassica oleracea eh caayl blaa ny collish. Son y chooid smoo, ta sleih gee y dhossan blaaghey bane. She mooinjer caayl, caaylag, callish Rangagh as lossreeyn elley t'ayn.
Haink caayl blaa ass Iddaal, foddee. Haink ad dys y Rank 'sy 16oo eash, as t'ad ry-akin ayns lioar Olivier de Serres' Théâtre de l'agriculture (1600), myr cauli-fiori. Ta feanish ayn dy row caayl blaa cadjin rish 1651, rish cur magh lioar aarlee Frangagh Le cuisinier françois. Rish eash Louis XIV ny Frank v'ad ry-akin ayns lhongaghyn thieyn ooasle.
Thalloo yn Twoaie
She thalloo chonastagh ny h-Austrail ee Thalloo yn Twoaie (Northern Territory). T'ee ny soie ayns mean as twoaie ny çheerey as t'ee çhemmit liorish yn Austrail Heear da'n sheear, liorish yn Austrail Yiass da'n jiass, as liorish Queensland da'n shiar. Da'n twoaie ta'n thalloo caglit liorish Mooir ny Teemor, Mooir Arafura, as Lhoob Carpentaria. T'ee ny treeoo rheynn pholitickagh smoo 'syn Austrail rere eaghtyr agh t'ee ny rheynn vooar sloo rere earroo yn phobble.
She Darwin y preeu-valley. Ta baljyn mooarey elley goaill stiagh Alice Springs, Katherine, Nhulunbuy as Tennant Creek.
Ta tarmaynys ny thallooin bunnit er y turrysid, as er Pairk Ashoonagh Kakadu ayns Top End ("Y Baare") as Pairk Ashoonagh Uluṟu-Kata Tjuṯa ("Ayers Rock" ny "Creg Ayers") ayns mean yn Austrail, as y veaineraght.
Çhengaghyn Dhimalagh
She kynney çhengey beg Tibetagh-Burmagh ad ny çhengaghyn Dhimalagh, shen Dhimalish as Totoish. T'ad ry-chlashtyn 'syn yn Injey as Nepaal.
Michael E. Brown
T'eh er ny ve enmyssit liorish hene as sleih elley myr y dooinney "varr Pluto",  er-yn-oyr dy chur eh rish injillaghey Pluto myr planaid crivassanagh lurg feddynys Eris as kuse dy phlanaidyn crivassanagh tessen-Neptioonagh. She ughtar y lioar How I Killed Pluto and Why It Had It Coming t'eh, lioar hie er ny hoilshaghey magh ayns 2010. Va Aundyr Kavli bronnit er (as eh rheynnit magh eddyr eh hene as Jane Luu as David C. Jewitt) ayns 2012 "er son feddynys as soilshaghey Cryss Kuiper as nyn olteynyn smoo, obbyr y chur rish yrdjaghey as çheet my laue ayns toiggaltys shennaghys y chorys planaidagh ain."
Bea phersoonagh
Phoose Brown rish Diane Binney er 1 Mayrnt 2003. Ta un 'neen ec y phiyr.
Greg Germann
She aghteyr Americaanagh eh Gregory Andrew Germann (ruggit er 26 Toshiaght Arree 1958). Ta enney share er er son e phaart myr Richard Fish 'sy straih hellveeish Ally McBeal. Chammah's shen, ta enney mie er er son phaartyn myr Eric "Rico" Morrow 'sy sitcom Ned & Stacey, Tom Koracick ayns Grey’s Anatomy as Hades 'sy wheiggoo straih jeh Once Upon a Time.
Carlisle
She balley coontae Chumbria, Sostyn, eh Carlisle (Cathair Luail), Ta'n chaayr ny soie er çheet ry-cheilley ny h-awinyn Eden, Caldew as Petteril, 10 m (10 km) çheu yiass veih'n joarey lesh Nalbin. Ta Carlisle ny valley smoo 'sy choontae, as t'eh ny ynnyd reiragh son Coonseil Chaayragh Carlisle as Coonseil Coontae Chumbria. Rere y choontey-pobble 'sy vlein 2001 va 71,773 deiney cummal 'sy chaayr, as 100,734 'sy clane ard.
Heysham
Ta Heysham ny valley beg mooar faggys da Lancaster ayns coontae Lancashire, Sostyn. T'eh jeeaghyn harrish Baie Morecambe as ta purt ayn lesh shirveishyn assaig ta goll dys Mannin as Nerin. Ta daa stashoon lectraghys çheshveanagh ayns Heysham as t'ad nyn gowraghyn thallooin ta so-akin veih ny cruink 'syn ard mygeayrt.
Dy reiragh, ta Heysham ny chooid jeh slyst Valley Lancaster, lesh tree wardyssyn: Heysham Central (lesh 4,397 cummaltee), Heysham North (5,477 cummaltee), as Heysham South (6,262 chummaltagh); tra t'ad currit ry-cheilley ta 16,136 cummaltee (coontey-pobble 2001) ayn, agh t'ad sheeyney magh ayns ardjyn çheu hoal jeh'n valley beg hene as mychione 6,500 cummaltee ayn.
Ny Gaeil
right|thumb|Jiarg: Sheeyney magh shenndeeagh ny Gaeil ayns ny h-Ellanyn Goaldagh er y chooid smoo. Buigh: Ardjyn elley as screeuyn [[Ogham ry-gheddyn. Eayney: Ardjyn raad ta çhengaghyn Gaelgagh goll er loayrt myr çhengaghyn y phobble.]] Gaeil yn ennym va currit rieau er bunvooinjer Nerin (na Gaeil), ny h-Albey (na Gàidheil) as Vannin, as eh ry hoiggal dy row sorçh ennagh Gaelg goll er loayrt oc ooilley. By ass Goídil y Çhenn Ghaelg er haink yn ennym shen. Foddee dy daink yn ennym ass Guoidel y Vretnish, fockle ta ry-akin myr ennym persoonagh firrynagh ayns Lioar Llandaf, as eh çheet magh *weidh-(e)l-o- y Çhenn-Phroto-Indoarpish ta keeallaghey "lught y cheyll", foddee. T'eh raait dy nee fockle co-cheintagh eh *weidh-(e)l-o- rish Féni y Çhenn Ghaelg ("Feniee" 'sy Ghaelg noa-emshyragh). Jiu, ta tree çhengaghyn Gaelgagh foast er ny gholl er loayrt; yn Yernish ayns Nerin, y Ghaelg Albinagh ayns Nalbin, as y Ghaelg ayns Mannin.
Talmud
right|thumb|Slane çhaglym y Talmud Babylonnagh She fer jeh ard-heksyn yn Ewaghys Rabbinagh, t'er coontey myr y nah heks smoo scanshoil lurg y Torah, eh yn Talmud ( talmūd "ynsagh", veih'n 'raue lmd "ynsaghey, jannoo studeyrys"). Ta'n ennym Shas currit er dy tradishoonagh as eh çheet er yn aagherrid Ewnish son shisha sedarim ny "shey oardagh" Leigh Veill yn Ewaghys. Ta daa ayrn 'sy Talmud: y Mishnah (, m. 200 BNJ), y chied haglym jeh Leigh Veill yn Ewaghys, as y Gemara (m. 500 BNJ), soilshey yn Vishnah as ny screeunyn Tannaitagh ta cur er cooishyn elley as ta cur bun er y Vible Ewnish. Ta ny h-enmyssyn Talmud as Gemara ymmydit ayns ynnyd nyn geilley dy mennick.
Ta'n Talmud jeant seose jeh 63 traghtys as, 'sy chlou cadjin, t'eh ny s'liauyrey na 6,200 duillag. T'eh screeuit 'syn Ewnish as 'syn Aramaaish Hannaitagh. Ta smooinaghtyn as barelyn veih thousaneyn dy rabbinaghyn er caghlaa dy chooishyn ayn, goaill stiagh y leigh, y voraltaght, y fallsoonys, cliaghtaghyn, y shennaghys, y jeeoilys, y veeal-arrish as ram cooishyn elley. She bun er son dagh coad y leigh rabbinagh t'ayn 'sy Talmud as ta ram aaraaghyn echey ayns lettyraght rabbinagh eigsoylagh.
Purt Soderick
Ta Purt Soderick (Port Soderick) ny chlaghan beg çheu yiass veih Doolish, preeu-valley Vannin. Va enney mooar er y chlaghan er son ny thallooyn taitnys as y traie t'ayn. Ayns ny traaghyn shoh chaie va ram eiyrtyssyn currit er bun dys yn ard shen dy aanoaghey, agh cha row ny h-eiyrtyssyn shen rahoil. Ta sym mooar ec deiney 'syn ard shen, ansherbee, er yn oyr dy vel tayrnyssyn as çhemmalaght jeh eash chaie foast ry-akin ayn. Ta cosheeaght veg as thie oast (as yn ennym "The Anchor" currit er) foast ayns ard y traie, myrane lesh shooylaghan castit (ta doont nish), ard cloie da paitçhyn, keiy ta shirveishit liorish shirveishyn assaig ynnydoil, behrtee ooaystyragh, thie mooar va goaill stiagh boayl gammanyn ayn, ploddan, as entreilys da Glion Phurt Soderick. Ec y traa t'ayn ta'n claghan ny valley scaanagh, agh 'sy traa chaie va raad yiarn caabylagh ayn as eh kianglaghey yn ynnyd lesh Raad Yiarn Raad Marrey Chione Ghoolish er-baare yn eaynin, as ta remladyn jeh foast ry-akin ayn.
Nikoloz Baratashvili
She feelee Shorshagh va'n Prinse Nikoloz "Tato" Baratashvili (ნიკოლოზ "ტატო" ბარათაშვილი; 4 Nollick 1817 – 21 Jerrey Fouyir 1845). She eshyn va fer jeh ny chied Horshee mestey yn ashoonaghys noa-emshiragh rish y Romanseeaght Oarpagh as yn "Oarpaghys" y chur stiagh 'sy lettyraght Horshagh. Kyndagh rish e vaase leah, cha row agh eiraght lettyragh veg faagit echey ta jeant seose jeh daaeed lyree giarey, un daan sheeynt, as kuse veg dy lettyryn preevaadjagh, agh dyn bwooise da shen, t'eh coontit myr mullagh y Romanseeaght Horshagh. V'eh coontit myr "Byron y Çhorshey".
Fleetwood
Ta Fleetwood ny valley ayns slyst Wyre ayns Lancashire, Sostyn. T'eh ny hoie ayns uillin heear hwoaie jeh The Fylde. Rere coontey pobble 2001 va 26,840 cummaltee 'sy valley. T'eh jannoo seose cooid jeh covaljys Blackpool Mooar. Va'n balley ny chied co-phobbyl cummit 'syn Eash Victorianagh.
Amharish
She çhengey Hemittagh ta ry-chlashtyn 'syn Eetoip ee Amharish.
Shimon Peres
Va steateyr Israelagh va ruggit 'sy Pholynn eh Shimon Peres (, ruggit myr Szymon Perski; 2 Luanistyn 1923 - 28 Mean Fouyir 2016). V'eh ny 9oo Eaghtyrane er Israel. By Ard-Vinishter Israel eh daa cheayrt, as un cheayrt myr Ard-Vinishter shallidagh. V'eh reiht da'n Knesset ayns Sauin y vlein 1959 as, faagail magh barney giare feie tree mee ayns 2006 leah, ren eh shirveishey begnagh gyn scuirr derrey yn vlein 2007 tra v'eh reiht myr Eaghtyrane.
Colby
Ta Colby ny valley beg ayns jiass Vannin ayns Skeerey Chairbre. T'eh ny hoie er yn A7 eddyr ny baljyn Balley Chashtal as Purt Çhiarn as faggys da'n valley beg Balley Beg.
Shennaghys as caaghyn
Ta'n fockle Colby çheet magh ass ny focklyn Wiggynagh "Col" ("cronk") as "Byr" ("balley" ny "gowaltys").
Ta stashoon traenagh jeh cooid Raad-yiarn Gaal Vannin ayns Colby. Ta Glion Cholby ry-gheddyn 'sy valley beg chammah, as eh coontit mastey Glionteeyn Ashoonagh Vannin.
Ta'n club soccer Colby F.C. cloie nyn gloiaghyn ec Raad y Ghlion.
Glion Cholby
thumb|left|180px|Reayrt er Glion Cholby She glion beg eh Glion Cholby ta soit çheu hwoaie veih'n valley, lesh biljyn unjin, faih, lhiouan, as shykey ayn. T'eh 4.9 acyryn er eaghtyr. Ta Awin Cholby roie trooid y ghlion.
Eumetasoa
She clade eh Eumetasoa (Greagish: εὖ [eu], mie + μετά [metá], marish + ζῷον [zóon], baagh). T'e goaill stiagh dagh ooilley baagh, er lhimmey jeh thoagyn, placosoa, as shiartanse dy veiyn marroo, ny gyn enney ec sleih neuoaylleeagh (myr sampleyr, Dickinsonia). Ta ny troyn oc goaill stiagh feer stoo kirpey reaghit myr brattyn mwanagh, as am gastrula ayns aase ny mwane.
Dy cadjin, t'ad cur Ctenophora, Cnidaria, as Bilateria ayn dy fondagh, agh ta arganeys ayn my ta Mesosoa as Placosoa ayns Eumetasoa ny dyn.
Ellan Norfolk
She ellan beg 'sy Cheayn Sheealtagh eddyr yn Austrail, y Chaladoan Noa as y Teelynn Noa eh Ellan Norfolk (Norfolk Island, Norfuk: Norfuk Ailen). Ta'n ellan ny chooid jeh Co-unnaneys ny h-Austrail agh ta keim vooar jeh hene-reiltys echey.
Charlotte's Web (scannane 1973)
She scannane kiaullee bioghit Americaanagh voish y vlein 1973 eh Charlotte's Web. Hie yn scannane er ny ghientyn ec Hanna-Barbera Productions as Sagittarius Productions. Ta'n scannane bunnit er y lioar lesh yn ennym cheddin voish y vlein 1952 liorish E. B. White. Ta'n scannane, myrane lesh y lioar, ginsh skeeal mychione muc ren doo-oallee hushtagh fo'n ennym Charlotte sauçhey veih buitçhoorys. She fer jeh ny kiare scannaneyn liorish Hanna-Barbera nagh vel bunnit er ny cartoonyn çhellveeish ard-ghooagh oc — C.H.O.M.P.S (1979), Heidi's Song (1982) as Once Upon a Forest (1993).
The Reluctant Dragon (scannane)
She scannane Americaanagh voish y vlein 1941 eh The Reluctant Dragon. Va'n scannane gientit ec Walt Disney, stiurit ec Alfred Werker, as skeayllit magh liorish RKO Radio Pictures er 27 Mean Souree 1941. Dy bunneydagh, she stiurag hurrysagh seyraad Walt Disney Studios ayns Burbank, California v'eh. 'Sy scannane, ta'n fer aitt radio Robert Benchley as ram sleih ass fwirran Disney lheid as Ward Kimball, Fred Moore, Norman Ferguson, Clarence Nash, as Walt Disney, as ad cloie adsyn hene.
Hawaiish
Ta Hawaiish ny Hawaii (Hawaiish: ʻŌlelo Hawaiʻi) ny çhengey Austraineeshagh 'sy chynney Pholaneesagh Hiar. T'ee goll er loayrt ayns Hawaii, as t'ee ny çhengey oikoil ayns shen myrane lesh Baarle.
Grammeydys
Ta oardagh fockle Breear-Kione-Cass ec Hawaiish, gollrish Gaelg. She çhengey scarreydagh t'ayn, as cha nel yn-filley eck. T'ee jannoo ymmyd jeh breneenyn as oardagh ny focklyn dys soilshaghey y cheeall oc. Cha nel keintys eck.
! style="background: #FFDEAD;" | ! style="background: #FFDEAD;" | Breear ! style="background: #FFDEAD;" | Kione ! colspan=4 style="background: #FFDEAD;" | Cass
Artyn
Ta artyn kinjagh as neushoilshaghey ec Hawaiish. She ka ny ka eh yn art kinjagh unnaneagh (croghey er toshiaght yn 'ockle ny yei), as nā eh yn ard kinjagh yl-rey. She he eh yn ard neuhoilshaghey.
Bentrup
She slyst ayns Detmold, y Ghermaan, eh Bentrup ta ny lhie mysh 7 km çheu hwoaie veih çheshvean y chaayr. Ta Bentrup çhemmit da'n jiass liorish slystyn elley yn chaayr myr Loßbruch as Oettern-Bremke. Er 1 Jerrey Geuree 1970 va'n balley beg co-vestit rish Detmold. T'eh 3.3 km² er eaghtyr as 'sy vlein 2006 va 480 deiney cummal ayn. She Lothar Arndt (SPD) y meoir as she Rüdiger Preuß (SPD) yn ynnydagh 'sy Choonseil Chaayragh.
Cristiano Ronaldo
She bluckaneyr keirdey Portiugagh eh Cristiano Ronaldo dos Santos Aveiro (ruggit er 5 Toshiaght Arree 1985). T'eh cloie myr toshiaght as she eshyn captan wirran ashoonagh y Phortiugal. T'eh coontit dy lheeadagh myr fer jeh ny cloiederyn share v'ayn rieau er dy henney, as ta queig aundyryn Ballon d'Or cosnit echey chammah's kiare Braagyn Airhey Oarpagh. Ta 32 aundyr ny chappan cosnit echey, goaill stiagh shiaght enmyssyn leeg, queig enmyssyn y UEFA Champions League, as enmys y UEFA European Championship. She leshyn y recortys er ny cloiaghyn UEFA smoo as eh er ny chloie ayns 183 cloiaghyn raad ren eh scoral 140 keayrtyn. Chammah's shen, she Ronaldo yn un chloieder scoaral ayns queig yl-chloiaghyn Chappan FIFA y Theihill.
Hibbin (lus)
She lossreeyn 'uyghagh 'sy ghenus Hedera ee hibbin, as ish raisey harrish y thalloo ny croghey er biljyn as boallaghyn. T'ad roshtyn 25-30m er eaghtyr cooie. T'ad cur magh blaaghyn buighey-ghlassey anmagh 'syn 'ouyr, as t'adsyn nyn mee scanshoil da shellanyn as shey-chassee elley. She birrishyn beggey dooey y mess oc, as ga dy vel ad nieunagh da deiney, t'ad nyn mee scanshoil da ein. Ta'n rass goll er skeaylley liorish ein.
Nieu
Ta saponin tree-terpeneagh as falcarinol ayns hibbin. Foddee falcarinol dooishtey freggyrt allerjagh.
Jeeyl
Foddee hibbin jeeylley boallaghyn cloaie as fuyghagh, er y fa dy vel ny fraueyn thiolley stiagh ayndaue lesh croghey orroo. Foddee shen jannoo scoltyn beagh so-lhottey da emshir as, ayns fuygh, aase fungyssyn vees loauaghey eh.
Tank
right|thumb|Tank [[Leopard 2A7 'sy Ghermaan]] She carbyd caggee eillit eh yn tank. T'eh kiaddit myr bun-wappin commyssagh ayns caggey thallooin 'sy linney toshee. Ta tankyn kiaddit as geill currit da niart gunn lajer, eilley lajer, as so-ghleashaght vagher caggee vie ta kiarit liorish queeyllyn oltit as jeshaght chummaghtagh; son y choois smoo, ta'n ard-arm soit ayns tooran. T'ad ry-akin dy mennick ayns forseyn thallooin 'sy 20oo as 21d eashyn as t'ad coontit myr ayrn ogheragh jeh'n chaggey co-armit.
Camille Lou
She arraneyder as ben-aghteyr Frangagh ee Camille Houssière (ruggit er 22 Boaldyn 1992), ta ny share ennit fo'n ennym ardan Camille Lou. T'ee mie er enney son e paartyn ayns obbraghyn kiaullee, goaill stiagh paartyn Olympe ayns 1789: Les Amants de la Bastille as Reine Guenièvre ayns La Légende du roi Arthur.
Teachta Dála
Ta Teachta Dála ( Focklit magh myr: [ˈtʲaxtə ˈdɑːlə]; çhyndaait fockle er fockle myr "Çhaghter y Çhionnal") çheet er oltey jeh Dáil Éireann, y thie s'inshley ayns Oireachtas (Parlamaid) Nerin. She TD yn aagherrid ta currit er yn enmys ayns Baarle as ayns Yernish.
Niamh Algar
She ben-aghteyr Yernagh ee Niamh Algar (ruggit er 28 Mean Souree 1992). Ta enney mie urree er son cosney y Ven-aghteyr Share ayns Paart Toshee - Drama Çhellveeish ec Aundyryn IFTA Film & Drama ayns 2020 kyndagh rish e chloie ayns The Virtues. Ta e paartyn elley goaill stiagh cloiaghyn ayns MotherFatherSon, Raised by Wolves, as Pure. Ayns 2021, chloie ee ayns Wrath of Man as Censor. Hooar ee enmyssaght da Aundyr BAFTA son y Ven-aghteyr Share ayns Paart Co-hassooagh er son e paart ayns Calm with Horses.
Teachta Dála
Shennaghys
Va'n enmys er ny ymmyd da'n chied cheayrt dy yannoo cur sheese er ny h-ard-whaiylee Yernagh va reiht ayns ard-reihys ny bleeaney 1918. Haink ny h-ard-whaiylee shen ry-cheilley ayns Teach an Ard-Mhéara, Divlyn er 21 Jerrey Geuree 1919 dy chur parlamaid Yernagh noa er bun (Dáil Éireann), ayns ynnyd jeh'n çheet ry-cheilley oc ayns Quaiyl y Reeriaght Unnaneysit, Lunnin, as adsyn er nyn reih da'n pharlamaid shen. Va'n enmys freillt jei'n "Chied Dáil" shen, as v'eh ymmydit da olteynyn Dáil Éireann (1919-1922), da olteynyn Dáil Éireann ayns Steat Seyr Nerin (1922-1937), as da Dáil Éireann ayns Pobblaght Nerin (1937-jiu).
Cadjincliaghtey
Dy cadjincliaghtit ta ny h-aagherridyn "TD" currit sheese lurg sliennoo y TD reiht. Myr sampleyr, she "Enda Kenny, TD" y cur sheese kiart er y Taoiseach roie. She yn ymmyd cadjincliaghtit dy chur sheese er TD ennagh car arganeyssyn ny resoonaghtyn ayns Dáil Éireann na ennym yn oltey y chur 'sy nah ynnyd as y fockle Baarle Deputy (Yernish: an Teachta) dy chur roish: m.s. "Deputy Kenny", "an Teachta Ó Cionnaith".
Gaeltaght
Ta'n fockle Gaeltaght çheet er ard raad dy vel çhengey Ghaelgagh goll er loayrt ayn. Myr shen, ta ny smoo na un cheeall lesh y fockle shen:
Nornish
She çhengey Ghermaanagh Hwoaie va'n Nornish va goll er loayrt ayns Shetlynn as 'syn Orkaid magh voish coose hwoaie ny h-Albey, as ayns Gallaibh. Ayns y 15oo eash va ny h-ellanyn lhiggit voish shellooderys Norlynn gys shellooderys ny h-Albey. Rere shen, ren ny cummaltee caghlaa yn çhengey oc voish y Nornish gys y Vaarle Albinagh ayns ny h-ellanyn as gys y Ghaelg Albinagh er y vooar-heer. Myrane lesh yn 'aaroish, yn Eeslynnish as y Norlynnish she çhengey Loghlynnagh Heear t'aynjee, as ee scarrit magh voish ny çhengaghyn Loghlynnagh elley ta goail stiagh y Danvargish, y Toolynnish as y Ghutnish.
Rang-oardraghey
Çhengey Ind-Oarpagh ta'n Nornish, as t'ee coontit mastey ny çhengaghyn Germaanagh Twoaieagh. Gollrish yn 'aaroish, yn Eeslynnish as y Norlynnish, she fer jeh çhengaghyn y phossan Loghlynnagh Sheear t'ayn. Ga dy vel y rang-oardraghey shen bunnit er ny caghlaaghyn çhengoaylleeagh v'ayn mastey ny çhengaghyn Germaanagh Twoaieagh ec traa yn scarrey oc, foddee cur sheese y yannoo er rang-oardraghey elley: Çhengaghyn Loghlynnagh Ellanagh as Çhengaghyn Loghlynnagh Mooar-heeragh as y rang-oardraghey shen bunnit er so-hoiggalys. Rere y chorys shen, ta'n Norlynnish currit 'sy phossan cheddin myr ta'n Danvargish as y Toolynnish. T'eh raait dy row yn Nornish feer chosoylagh rish yn 'aaroish, as ram cosoylaghtyn sheenchoryssaghtagh as grammeydagh ry-gheddyn eddyr yn daa oc. T'eh raait cho mie dy row so-hoiggalys ayn eddyr yn daa hengey.
Shennaghys
Cha nel fys shickyr er date baaish y Nornish. Ta ny recortyssyn jerrinagh er ny Nornisheyryn s'jerree çheet magh ass yn 19oo eash. Dy kinjagh, va'n çhengey geddyn baase feeu 'sy 18oo eash yeianagh. T'eh raait dy nee Fughlaigh as Unst buill s'jerree y Nornish, raad dy row deiney foast ry-gheddyn as abbyrtyn aaloayrtagh 'sy Nornish ry-chlashtyn ec deiney as ad gaaloayrt meeryn ass arraneyn çheerey as daaneyn cho yeianagh as 1893. T'eh raait dy nee Walter Sutherland, hooar baase 'sy vlein 1850, ass Skaw ayns Unst, y Nornisheyr s'jerree. Er y laue elley, ren ram focklyn y Nornish tannaghtyn er mayrn gys y laa t'ayn jiu ayns buill-enmyn as ayns çhiarrymyn bentyn rish y ghlasseraght, rish beiyn, rish yn emshir, as rish yn eeasteyraght.
John Kelly (scoillar)
She scoillar, fockleyreyder as shirveishagh agglishagh va John Kelly ny Juan y Kelly (1750 – 1809).
David Cameron
She shenn Ard-vinishter y Reeriaght Unnaneyssit eh David Cameron (Dàibhidh Camshron; ruggit 9 Jerrey Fouyir 1966), neayr's 11 Boaldyn, 2010. Myrane lesh y churrym echey myr Ard-vinishter ny çheerey, t'eh ny Chied-Çhiarn er y Steat-Chishtey. T'eh ny h-oltey parlamaidagh (OA) er son Whitney.
T'eh ny chione toshee jeh'n Phartee Cumaadagh, as erreish da ard-reihys gyn tromlagh ayns Mee ny Boaldyn 2010 as conaant marish ny Libraalee Deynlagh, haink eh dy ve ny Ard-vinishter myrgeddin.
Awin Forsdal
Ta Awin Forsdal (Foxdale River) ny h-awin ayns jiassVannin. Ta'n awin goaill toshiaght shiar veih Baarool Jiass as t'ee roie er feie 5 km da'n twoaie trooid Forsdal as t'ee çheet ry-cheilley lesh y Neb ayns Balley Keeill Eoin.
Rita Ora
She arraneyder, screeudeyr arrane, as aghteyr Goaldagh ee Rita Sahatçiu Ora (ruggit myr Rita Sahatçiu; 26 Sauin 1990). Haink enney mooar urree ayns Toshiaght Arree 2012 tra ren ee cloie er "Hot Right Now", singyl liorish DJ Fresh ren roshtyn y chied ynnyd ayns ny kaartyn 'sy Reeriaght Unnaneysit. Hie e chied albym seyrlann, Ora, va skeaylt magh ayns Luanistyn 2012, er roshtyn y chied ynnyd 'sy Reeraighat Unnaneysit. Ghow yn albym stiagh ny singylyn "R.I.P." as "How We Do (Party)". She Ora yn ellyneyr lesh y chooid smoo jeh singylyn ren roshtyn y chied ynnyd 'syn RU ayns 2012 lesh tree singyl 'syn ynnyd shen.
Hie y nah albym seyrlann eck, Phoenix, magh er skeaylley ayns Sauin 2018. Va'n singyl toshee jeh'n albym, "Your Song", coontit mastey ny jeih baare-hingylyn 'syn RU, as hie ny singylyn eiyrtyssagh, "Anywhere" as "Let You Love Me", stiagh mastey ny queig baare-hingylyn.
Reagheyder (grammeydys)
She rang fockle eh reagheyder. Ta reagheyderyn cur lhiettrimys er ny foddee abbyrt ennymocklagh çheet er (targad y raa). Myr shen, ta'n rang shoh goaill stiagh artyn kinjagh yn as ny (t'ad cur lhiettrimys er ny reddyn foddee oo cur enney er), taishbynee myr y ___ shoh, farenmyn shellooagh (my, nyn...) as coonteyderyn (kuse dy, ymmodee, beggan...).
Ayns ymmodee çhengey Ind-Oarpagh, ta reagheyderyn nyn vocklyn seyr, agh foddee yn obbyr cheddin goll er jannoo liorish yn-filley ny cur stiagh crogheydys.
Nornish
Teksyn sampleyragh
Shoh Padjer y Çhiarn 'sy Nornish as cosoylaghtyn rish fir jeh ny çhengaghyn Loghlynnagh elley:
Eeslynnish noa-emshyragh
Norlynnish noa-emshyragh (nynorsk)
Norlynnish noa-emshyragh (bokmål)
Faaroish
John Kelly (scoillar)
Çhyndaays y Vible Ghaelgagh
V'eh ynsit ec yn Arrymagh Philip Moore, Mainshtyr y Scoill Ghrammar Heyr ayns Doolish. T'eh raait dy row cooieaght vooar echey ayns dagh red bentyn rish yn ynsaghey, agh ayns e hengey ghooie er lheh. Er-yn-oyr shen, ren yn Aspick roie, Mark Hildesley, reih eshyn myr peiagh cooie da'n obbyr v'er goll rish çhyndaa yn Vible Chasherick, veih'n Vaarle dys y Ghaelg. S'leayr tra nagh row eh agh shey bleeaney jeig d'eash dy ren eh gobbraghey marish yn Arr. Moore er aavriwnys, kiartaghey, as aarlaghey y nah ym-lioar jeh'n Çhenn Chonaant (veih Job gys yn jerrey, goaill stiagh yn Apocryphey). Ren Kelly mac-screeu y trass ym-lioar, va cummal yn Conaant Noa, as ren eh kiartaghey ny prowallyn da'n chlou da'n slane Shenn Chonaant. Ayns Mean Souree 1768 hie eh ayns ny curmyn echey as ayns Mee Averil 1770 ren eh ymmyrkey y chied chooid jeh'n obbyr gys Whitehaven dy phrental. Tra v'eh gymmyrkey lesh y nah chooid hie yn lhong er ny brishey as, son dy choadey yn laue-screeuyn, dreill eh yn obbyr harrish yn ushtey feie queig ooryn derrey v'eh sauit. Va'n slane red creaghnit fo'n stiurey echey ayns Mee ny Nollick 1772, tammylt beg lurg baase Hildesley.
Rolley awinyn ayns Mannin
Shoh rolley awinyn ayns Mannin. Ta'n rolley rang-oardit dy çheer-oaylleeagh, veih Doolish noi'n chlag. Ta crouw-awinyn rang-oardit ayns troa heose er yn awin.
John Kelly (scoillar)
Çhyndaays y Vible Ghaelgagh
'Sy vlein 1776 ny lurg hooar Kelly cuirrey veih'n Chohionnal Aspickagh ayns Inver Ayre dy ve nyn mochilley anmey. Hie eh er n'oardaghey myr jaghin liorish Aspick Carlisle. Ren eh beaghey ayns Inver Ayre derrey'n vlein 1779, tra hoshee eh gobbraghey myr ynseyder da mac yn Duic Gordon, markys Huntley. Ren eh stiurey studeyryssyn y varkys ayns Eton as ayns Cambridge, as hie eh er turrys marish gys vooar-rheynn. Tra haink eh erash 'sy vlein 1791, hooar Kelly y saggyrtys ayns Ardleigh faggys da Colchester, Sostyn. Dirree eh myr Reiltagh ayns Copford, faggys da Ardleigh 'sy vlein 1800. Ren eh tannaghtyn ayns Ardleigh derrey 1807.
Glion Muigh
Ta'n glion lesh yn ennym cheddin echey soit ayns ard y chlaghan, as ta enney mooar er y ghlion shen er son yn eas caslyssagh as y shooylaghan keylley renniagh ta goll trooid y ghlion dys y voorey. Ec bun y ghlion ta kishtey queeyl Vona Erin ry-akin, y feanish reayrtagh jerrinagh 'syn ard as ee taishbyney dy row meaineraght er ny haghyrt ayn eddyr ny bleeantyn 1740 as 1870. Ta'n glion 11.5 acyryn er eaghtyr as t'eh ny hoie er daa vroogh yn Awin Rosien. Haink y glion ayns shellooderys Eiraght Ashoonagh Vannin ayns 1960.
Ta enney er y chlaghan er son y thie lhionney, "The Waterfall Hotel", ta ny hoie ec entreilys dys y ghlion as ta soit faggys da'n eas hene.
So Dear to My Heart
She ard-scannane jantys bio bioghit Americaanagh voish y vlein 1948 eh So Dear to My Heart. V'eh gientit ec Walt Disney as skeayllit magh liorish RKO Radio Pictures. Va'n foshley dowanagh ayns Chicago er 29 Sauin 1948. Gollrish Song of the South voish y vlein 1946, ta'n scannane mestey bioghys rish jantys bio. T'eh bunnit er y lioar Midnight and Jeremiah (1943) liorish Sterling North.
Cabbash nappinagh
She glassrey fraueagh ee cabbash nappinagh, ny troarag chabbash.
Coontey
Ta cabbash nappinagh er ny croo liorish er son  attit. Ny yei shen, t'ee ass fuilleeaght chabbash, challish Rangagh as troaragyn elley Brassica oleracea.
Ymmyd
Ta'n ghass as ny duillagyn yn-ee. Dy cadjin, ta sleih roostey brat s'mooie frauaigagh voish y ghass roish aarlaghey. Ta ny duillagyn gollrish duillagyn caayl jiarg.
Ta cabbash nappinagh feer chadjin ayns bee Kashmiragh.